இந்த இழிந்த நிலையில், இரு கை நீட்டி, தொலைதூர அயல்நாடுகளையும், குறிப்பாக அய்ரோப்பிய நாடுகளையும், அயலகத்தில் உள்ள இந்திய வம்சாவளி முதலாளிகளையும் “இந்தியாவில் நீங்கள் உற்பத்தி செய்யுங்கள்” என்று வருந்தி வருந்தி அழைப்பது கண்டனத்துக்கு உரியது. இது, நரேந்திர மோடி, தன் கட்சிப் பதவிச் சுகத்துக்காகவும், இந்துத்துவக் கொள்கையை இந்திய மக்கள் அனைவர் பேரிலும் கெட்டியாகத் திணித்துவிடவும் வேண்டி இந்தியாவையும், இந்தியாவின் இயற்கை வளங்களையும், மக்களின் சுதந்தரத்தையும் விற்பதே ஆகும். எனவே, இந்த மாபெரும் கேட்டினைச் செய்யும் இன்றைய இந்திய ஆட்சியினரை இம் மாநாடு வன்மையாகக் கண்டிக்கிறது.